Diari Oficial de la Generalitat Valenciana


Sumari del DOGV 3525, del 25-06-1999 (1999/5126)

Rotlle d'apel·lació número 615/1998. Cèdula de notificació.
-----------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1999/5126


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 615/1998. Cèdula de notificació. [1999/S5126]
  
Román Rodríguez de Albaladejo, secretari judicial de la Secció Novena de l'Audiència Provincial de València, mitjançant aquest edicte, fa saber:
  
Que en virtut del que s'ha acordat en la resolució del dia d'avui, dictada en el rotlle d'apel·lació número 615/1998, que prové del judici de menor quantia número 267/1997, del Jutjat de Primera Instància número 3 de València, s'ha acordat notificar als apel·lats incompareguts en aquesta alçada, que es dirà al final, la sentència dictada en l'esmentat rotlle, que té l'encapçalament i la decisió que es diu tot seguit:
  
"Encapçalament
  
La Secció Novena de l'Audiència Provincial de València, sent-ne ponent la magistrada senyora María Antonia Gaitón Redondo, ha vist aquest rotlle d'apel·lació número 615/1998, que prové de les actuacions de menor quantia número 267/1997, promogudes davant el Jutjat de Primera Instància número 3 de València, entre les parts; d'una, com a demandant apel·lant, Prolevan, SA, representat per la procuradora la senyora María Basilia Puertas Medina, i de l'altra, com a demandats apel·lats, Mateo Crespo, SA, representat pel procurador senyor Alberto Ventura Torres, i el senyor Ricardo Esparza Antón, incomparegut en aquesta alçada, i el senyor José Luis Sánchez Alarcón i la senyora Matilde Rodríguez García, declarats aquests dos últims en situació processal de rebel·lia.
  
Decisió
  
Estimar el recurs d'apel·lació formulat per la representació processal de l'entitat Prolevan, SA, contra la sentència de data 5 de març de 1998, dictada pel Jutjat de Primera Instància número 3 de València, en les actuacions de menor quantia número 267/1997, i revocar aquesta resolució, i en el seu lloc:
  
Estimar la demanda formulada per l'entitat Prolevan, SA, i, per tant, hem de declarar i declarem resolt el contracte de compravenda de data 8 de novembre de 1985, respecto de l'habitatge situada a València, carrer metge Ramón Tarazona, número 2 porta 5, en virtut de la clàusula resolutòria expressa continguda en aquest, en haver incomplit els compradors les seues obligacions contractuals, i s'ha de procedir a la reinscripció de l'esmentat habitatge a favor de Prolevan, SA, i cancel·lar totes les anotacions i inscripcions posteriors a la venda amb la condició resolutòria esmentada. Tot això amb la pèrdua per part dels compradors, José Luis Sánchez Alarcón i Matilde Rodríguez García, del 50% de les quantitats entregades a compte del preu com a indemnització de danys i perjudicis, ús de l'habitatge i pena civil.
  
No es fa expressa imposició de les costes causades en la primera instància, a excepció de les meritades per Prolevan, SA, el pagament de les quals es condemna als codemandats, els senyors Sánchez Alarcón i Rodríguez García.
  
No es fa expressa imposició de les costes meritades en aquesta alçada."
  
I perquè el que s'ha acordat es complisca i valga de notificació als apel·lats incompareguts en aquesta alçada Ricardo Esparza Antón, José Luis Sánchez Alarcón i Matilde Rodríguez García, amb la fixació prèvia d'aquest edicte en el tauler d'anuncis d'aquesta Secció Novena i la publicació en el Diari Oficial de la Generalitat Valenciana, lliure i expedisc aquest edicte.